Ebemä naimano nanitabokobi midipi ekakialä , nale lätamo däpemaigamo lä magumulo Unu Duliyomolono nopopino iyaiya tabamo däpäkiyawaomo , läle naimano osiyodilo tanalodo bedä wade walubi tanalo näkelawäema ? Eiye , wade tanalo idi puliyala ! Ebe mabumä nale däpemo , modobola na lägo eba okolinalo tete idilo Godokono wamina tanalo idi lätamo läimano tabamo awokalimite , ebene tete idilo wade iyatawa tanalo idämo läimano tabamo atumu lä elawokobi käkämidilimamota . Egäwalo nale tete idilo Godokono ubi tanalo läimano tabamo awokalimite , ebene tete idilo ebeno Buka apuapuno tabo läimano tabamo atumu lä käkiyatulaemamota . Ebemä nanitabola , kebe tetelo ebe osiyodilole tanalodo nale lä läimano tabamo walubiliäno , lä nagodone wade woki laemä äkämodobomata !